Asia Lausuntopyyntö; Hallituksen esitys eduskunnalle laeiksi yksityisyyden suojasta työelämässä annetun lain ja lasten kanssa työskentelevien rikostaustan selvittämisestä annetun lain 10 §:n muuttamisesta

**Työ- ja elinkeinoministeriölle**

Kirkon työmarkkinalaitoksella ei ole huomautettavaa esitysluonnoksen sisältöön. Kiinnitämme kuitenkin huomiota siihen, että jatkossa sovellettava säädöskokonaisuus (yleinen tietosuoja-asetus, uusi tietosuojalaki ja muutettava laki yksityisyyden suojasta työelämässä) voi olla käyttäjän kannalta hankalasti hahmotettava. Tästä syystä ministeriön on syytä ohjeistaa muutokset huolellisesti.

Lisäksi toteamme, että yksityisyyden suojasta työelämässä annettavan lakimuutoksen tulee edetä rangaistussäännöksen poiston osalta esityksessä ehdotetulla tavalla. Muussa tapauksessa syntyy päällekkäisyyttä yleisen tietosuoja-asetuksen rangaistussäännöksen eli hallinnollisen seuraamusmaksun kanssa. Yleinen kaksoisrangaistavuuden kielto edellyttää, että tällaista tilannetta ei voi syntyä.

Työmarkkinajohtaja Vuokko Piekkala

Työmarkkina-asiamies Pauliina Hirsimäki